Tomb Raider (vuoden 2013 videopeli)

Tomb Raider on Crystal Dynamicsin kehittämä ja Square Enixin julkaisema "Tomb Raider" -pelisarjaan kuuluva toimintaseikkailu- ja tasohyppelypeli. Peli julkaistiin maaliskuussa 2013 Microsoft Windowsille, PlayStation 3:lle ja Xbox 360:lle. 
Pelistä on julkaistu päivitetty versio Tomb Raider: Definitive Edition PlayStation 4 ja Xbox One -konsoleille.
Pelissä on mukana myös kolme pelimuotoa sisältävä moninpeli, jossa pelaajat taistelevat toisiansa vastaan.
Lara Croftin ääninäyttelijäksi vaihtui pelin myötä Camilla Luddington, joka korvasi neljässä aiemmassa "Tomb Raider" -pelissä ääninäytelleen Keeley Hawes’n.
Juoni.
Asetelma ja hahmot.
"Tomb Raider" sijoittuu kuvitteelliselle Yamatain saarelle Lohikäärmeen kolmiossa Japanin rannikolla. Saarta on pidetty aikoinaan kuningaskuntansa kanssa mysteerien ympäröimänä, koska se on tunnettu pelottavista myrskyistä ja rannikon runsaista haaksirikoista. Yamatain saarta hallitsi aikoinaan Himiko-niminen kuningatar, joka tunnettiin "Aurinkokuningattarena" ja joka legendan mukaan oli siunattu säätä hallitsevilla shamanistisilla voimilla. Yamatain historiasta Himikon kuoleman jälkeen tiedetään hyvin vähän, saaren pahamaineisuuden tiedettiin kuitenkin tällöin alkaneen. Tutkiessaan saarta pelaaja voi löytää todisteita siitä, että muun muassa portugalilaiset kauppiaat, Yhdysvaltain merijalkaväki ja japanilainen sotilasprojekti ovat jääneet jumiin Yamataihin historian eri vaiheissa. Pelin alussa saarella asuu ainoastaan väkivaltainen kultti, Solarii-veljeskunta, joka koostuu rikollisista, palkkasotureista ja haaksirikkoutuneista eloonjääneistä. Solarii-veljeskunta on perustanut oman Himikon palvontaan perustuvan yhteiskuntansa, jolla on oma yhteiskuntarakenteensa ja omat lakinsa, ja heidän tarkkoja tarkoitusperiään tutkitaan pelin tarinan aikana. 
Pelaajan hahmo on Lara Croft, joka on nuori ja kunnianhimoinen ja jolla on arkeologian tutkinto. Hänen teoriansa Yamatain kuningaskunnan sijainnista ovat saaneet Yamatain kansan jälkeläisistä koostuvan Nishimuran perheen vakuuttuneeksi kuningaskuntaa etsivän retkikunnan rahoittamisesta. Retkikuntaa johtaa tohtori ja julkkisarkeologi James Whitman, joka on joutunut vaikeuksiin ja yrittää välttää epätoivoisesti konkurssin. Mukana ovat Conrad Roth, kuninkaallisen merijalkaväen sotilas, josta on tullut seikkailija sekä Samantha "Sam" Nishimura, Laran ystävä ja Nishimuran suvun edustaja, joka kuvaa tutkimusmatkaa dokumenttia varten; Joslyn Reyes, skeptinen ja temperamenttinen mekaanikko ja yksinhuoltajaäiti; Jonah Maiava, vakuuttava ja rauhallinen kalastaja, joka on valmis uskomaan paranormaalien ilmiöiden olemassaoloon; Angus "Grim" Grimaldi, perämies; ja Alex Weiss, elektroniikka-asiantuntija.
Juoni.
Lara on ensimmäisellä tutkimusmatkallaan "Endurance"-laivalla, tarkoituksenaan löytää kadonnut Yamatain valtakunta. Hänen ehdotuksestaan ja vastoin Whitmanin neuvoja tutkimusmatka etenee Lohikäärmeen kolmioon. Ukkosmyrsky vahingoittaa alusta ja se uppoaa, ja selviytynyt miehistö päätyy Yamatain saarelle. Lara joutuu eksyksiin muista ja joutuu pakenemaan sekopäisen villin miehen luolasta.
Kun Lara etsii muita selviytyjiä, hän löytää lisää todisteita saaren asutuksesta. Hän löytää ystävänsä Samin ja Mathias-nimisen miehen, joka väittää olevansa aluksen matkustajia. Kun Sam kertoo Mathiakselle Himikon legendoista, Lara nukahtaa; kun hän herää, Mathias ja Sam ovat kadonneet. Kun Lara löytää muut selviytyjät, Whitman päättää lähteä etsimään vielä kadoksissa olevaa Rothia Laran kanssa, kun muut (Reyes, Jonah, Alex ja Grim) etsivät Samia ja Mathiasta. 
Kun Lara ja Whitman tutkivat saarta, he huomaavat sen asukkaiden palvovan Himikoa, joten saari onkin etsitty Yamatain valtakunta. Saaren asukkaat kaappaavat heidät ja vievät heidät tukikohtaan muiden selviytyjien kanssa. Kun selviytyjät yrittävät paeta, kaappaajat kääntyvät heitä vastaan. Lara joutuu erilleen Whitmanista ja joutuu tappamaan yhden hyökkääjistä. Hän löytää haavoittuneen Rothin ja lähtee tämän varusteiden avulla kohti vuoren huipulla sijaitsevaa viestintäasemaa saadakseen yhteyden ulkomaailmaan ja pyytääkseen apua. 
Kun Lara on onnistunut kutsumaan "Endurancea" etsivän lentokoneen ja sytyttämään sen seurattavaksi merkkitulen, hän näkee, kuinka raju myrsky syntyy ja tuhoaa lentokoneen. Vaikka lentäjä hyppää laskuvarjolla turvaan, Lara ei pysty estämään saaren asukkaita tappamasta häntä. Alex ja Reyes ottavat Laraan yhteyttä ja kertovat kuinka saaren asukkaista koostuva väkivaltainen Solarii-veljeskunta on siepannut Samin. Lara on lähimpänä Samia ja yrittää pelastaa hänet, mutta Mathias – joka paljastuu Solarii-veljeskunnan johtajaksi – estää häntä ja keskee hänet tapettavaksi. Oni-niminen samurai tulee väliin ja pelastaa Laran, ja hänet viedään vuorilla sijaitsevaan muinaiseen luostariin. 
Lara pakenee uudestaan ja löytää rituaalikammion, jossa hän saa tietää kuinka "tulirituaalia" käytiin valitsemaan Aurinkokuningattaren seuraaja osana "ylösnousuksi" kutsuttua seremoniaa. Järkyttynyt Sam onnistuu ottamaan yhteyttä Laraan ja kertoo, kuinka Solarii aikoo laittaa hänet tulirituaaliin, jossa hän palaa kuoliaaksi mikäli se epäonnistuu. Lara taistelee tiensä läpi Solarii-linnoituksen Grimin avulla, mutta Grim kuolee kun Solarii kaappaa hänet. Rothin avulla Lara pääsee palatsiin ja näkee kuinka Mathias laittaa Samin tulirituaalin läpi. Lara yrittää pelastaa Samin, mutta Mathias ja hänen miehensä nujertavat hänet. Samia eivät vahingoita liekit, jotka suuri tuuli sammuttaa, mikä tekee hänestä Himikon oikean seuraajan. 
Lara onnistuu jälleen kerran pakenemaan täpärästi kaappajiaan ja hän palaa auttamaan ystäviään, joiden yritykset tavoittaa Sam ovat johtaneet heidän vangitsemiseensa. Whitman onnistui neuvottelemaan jonkinlaisesta vapaudesta Solariin kanssa, minkä auttamana Lara palaa palatsiin pelastaakseen Samin kun Roth komentaa helikopterin, jolla heidät saadaan ulos. Kun myrsky pakottaa etsintäkoneen syöksymään maahan, Lara lähettää Samin pakenemaan maata pitkin ja yrittää pakottaa lentäjän laskeutumaan kun toinen myrsky puhkeaa, iskee helikopteriin ja pakottaa heidät syöksymään maahan. Lara melkein kuolee, ja Mathias haavoittaa Rothia kuolettavasti häntä pelastaessaan. Lara tajuaa, että taikuus on luonut myrskyt, jotta kaikki pysyisivät saarella. 
Lara tapaa muut selviytyjät, jotka ovat vältelleet Solariita tarpeeksi pitkään saadakseen käyttöönsä veneen, joka voidaan korjata pakenemista varten. Whitman tulee heidän mukaansa ja väittää paenneensa, vaikka Lara epäilee hänen työskentelevän veljeskunnan kanssa. Lara etenee "Endurancen" hylylle tavatakseen Alexin, joka oli aiemmin menniyt sinne hakeakseen työkalut veneen korjausta varten. Hän on jäänyt jumiin hylyn alle, mutta Alex pakottaa Laran pakenemaan Solarii-veljeslkunnalta ja uhraa itsensä jotta Lara voi paeta työkalujen kanssa. 
Myrskyjä tutkineen toisen maailmansodan aikaisen japanilaisen sotilasretkikunnan jälkien avulla Lara tutkii muinaista rannikolla sijaitsevaa hautaa. Hän löytää seppukun tehneen Onin – luostaria puolustavan Myrskykaartin kenraalin – jäännökset. Viimeisessä viestissään hän paljastaa, että Himikon seuraaja tappoi itsensä mieluummin kuin otti vastaan hänen voimansa, jolloin Himikon sielu jäi vangiksi hänen ruumiiseensa kuoleman jälkeen. Lara tajuaa "ylösnousemuksen" olevan rituaali, jolla Himikon sielu siirretään uuteen kehoon ja samalla tuhotaan isännän sielu. Himikon sielu haluaa paeta nykyisestä ruumiistaan, ja Mathias aikoo tarjota Samia uudeksi isännäksi. Lara palaa selviytyjien luo huomatakseen, että Whitman on pettänyt heidät, siepannut Samin ja antanaut hänet Mathiakselle. Lara, Jonah ja Reyes jahtaavat heitä luostariin, ja Lara saapuu juuri ajoissa händäkseen, kun Oni tappaa Whitmanin.
Taisteltuaan tiensä läpi kuningattaren vartijoiden Lara saapuu luostarin huipulle juuri kun Mathias on aloittamassa rituaalin. Hän päätyy Mathiaksen luokse ja kohtaa sekä Solariin että vartijoirta. Lara tappaa Mathiaksen, kun hän ampuu hänet alas luostarin katolta käyttäen tunnusomaista kahta pistooliaan, minkä jälkeen hän tuhoaa Himikon jäännökset pelastaakseen Samin. Myrskyjen hajottua Sam, Lara, Reyes ja Jonah lähtevät saarelta, ja rahtilaiva ottaa heidät kyytiinsä. Kun he purjehtivat kotiin, Lara toteaa ettei ole vielä palaamassa kotiin, koska vielä on paljon lisää myyttejä löydettävänä, ja hän päättää paljastaa ne.
Kehitys.
"in" valmistumisen jälkeen Crystal Dynamics jaettiin kahteen tiimiin; ensimmäinen tiimi aloitti "Tomb Raider" -sarjan seuraavan osan työstämisen, kun toinen keskittyi vastikään luotuun "Lara Croft" -spin-off-sarjaan (jonka ensimmäinen peli oli "Lara Croft and the Guardian of Light" vuonna 2010). 
Kehitystiimi kokeili useita eri konsepteja pelille, ja eräs näistä tunnettiin sisäisesti nimellä "Tomb Raider: Ascension". "Tomb Raider: Ascensionin" oli tarkoitus olla avoimeen maailmaan sijoittuva selviytymiskauhupeli, jossa oli vaikutteita Team Icon Icosta, Shadow of the Colossuksesta ja Capcomin Resident Evil -pelisarjasta. Pelin ympäristönä oli kaukainen saari, jonka hirviöitä vastaan Lara joutui taistelemaan. Eräässä kehityksen vaiheessa Laran apuna oli pikkutyttö Izumi, joka kykeni hallitsemaan vettä. Julkaisija Eidos suhtautui epävarmasti pelin yllättävään suunnanmuutokseen, minkä takia se teki markkinointikyselyjä pelaajille, jossa esiteltiin silloista konseptitaidetta pelin erilaisista vihollisista. Kyselyjen perusteella pelaajat eivät pitäneet pelin synkkyydestä ja muutoksesta selviytymiskauhuksi. Myös kehitystiimin eräässä tapaamisessa mietittiin "tuleeko tämä olemaan yhtä hyvä kuin """, eikä kukaan uskonut siihen. "Tomb Raider: Ascensionin" kehitys päätettiin lopettaa, ja tulevan pelin haluttiin olevan tyyliltään realistisempi, maanläheisempi sekä tarinaltaan hitaampi ja vivahteikkaampi.
Marraskuussa 2010 Square Enix haki tuotemerkkiä uuden Tomb Raider -pelin iskulauseelle ”A Survivor is Born” (), kun pelin nimi oli embargon alaisena. 6. joulukuuta 2010 Square Enix kertoi, kuinka "Tomb Raider" oli ollut kehityksessä melkein kaksi vuotta: ”Square Enix Ltd. on innoissaan voidessaan tänään julkistaa "Tomb Raiderin", uuden pelin Redwood Cityssa sijaitsevalta Crystal Dynamics -studiolta." Studion johtaja Darrell Gallagher sanoi ”Unohda kaikki, mitä tiesit "Tomb Raiderista": tämä on syntytarina, joka luo Lara Croftin ja vie hänet hahmon määrittävälle matkalle, jollaista ei ole ennen nähty.” Game Informer -lehti julkaisi tammikuun 2011 numerossaan maailman yksinoikeudella pelin kannen paljastuksen sekä yksinoikeudella uusia yksityiskohtia suoraan Crystal Dynamicsilta 12. joulukuuta 2010 alkaen. "Tomb Raider" oli ensimmäinen sarjan peli, joka sai M-ikärajaluokituksen Yhdysvalloissa. 
Tammikuussa 2012 Crystal Dynamicsin maailmanlaajuinen brändijohtaja Karl Stewart vastasi, kun häneltä kysyttiin, olisiko peli saatavilla Nintendon Wii U -konsolille, ettei peliä ole suunnitteilla kyseiselle alustalle. Stewartin mukaan pelin kääntäminen sellaisenaan ”ei olisi oikein”, koska kehittäjät tekivät pelistä alustakohtaisen ennen Wii U:n julkistamista. Stewart myös sanoi, että jos he alkaisivat tehdä peliä alustaa varten, ”[he] tekisivät sen hyvin erilaiseksi ja pyrkisivät tuomaan siihen mukaan uniikkia toiminnallisuutta.” Pelin moninpelitilan teki kanadalainen studio Eidos Montréal, joka tunnetaan "" -pelin tekemisestä. Toukokuussa 2012 Crystal Dynamicsin johtaja Darrell Gallagher ilmoitti pelin julkaisua lykätyn ja siirretyn vuoden 2013 ensimmäiselle neljännekselle. Gallagher sanoi: ”Teemme tässä pelissä asioita, jotka ovat täysin uusia Tomb Raiderille, ja ylimääräinen kehitysaika antaa meille mahdollisuuden viimeistellä peliä ja hioa se tasolle, jonka te ansaitsette. Uskomme, että tämä on oikea valinta, ja takaan, että odotus kannattaa.”
"Definitive Editionin" ruudunpäivitys on PlayStation 4:llä lukitsematon, ja se vaihtelee 32 ja 60 ruudun nopeuden välillä (keskimäärin 53,46 ruutua sekunnissa). Xbox One -versio on lukittu 30 ruudun ruudunpäivitysnopeuteen (keskimäärin 29,98 ruutua). Molemmissa versioissa resoluutio on 1080p.
Vastaanotto.
"Tomb Raider" otettiin vastaan pääosin myönteisesti tai erittäin myönteisesti. Suomessa Pelit-lehden arviossa pelin uskottiin olleen kehityksensä alussa selviytymispeli, jollaisena sitä myös markkinoitiin, mutta siitä tehtiin lineaarisempi toimintapeli; varusteiden päivittämiseen ja eläinten metsästämiseen liittyvät pelimekaniikat nähtiin tämän jäänteinä. Muutoksesta sanottiin: "Menetetty potentiaali harmittaa, sillä alkuperäisessä ajatuksessa oli ainesta uudeksi suunnannäyttäjäksi Unchartedien jälkeiselle ajalle. Uusi Tomb Raider on kieltämättä hyvä, mutta samalla varman päälle tehty, kovin tavanomainen toimintaseikkailu."
Pelin tarinaa kehuttiin, mutta siinä myös nähtiin ongelmia. Pelaajan arviossa "Ennen "Tomb Raiderit" ovat olleet kasa kohtauksia, mutta uusin pelisarjan osa kertoo selkeän, komeasti kootun tarinan", ja KonsoliFINin arviossa se "ajaa tämänkaltaisessa seikkailupelissä hyvin asiansa ja sen seuraa ihan mielellään ainakin kerran alusta loppuun." Pelit-lehden mielestä pelin käsikirjoitus oli taas "heikkotasoinen", sivuhahmot olivat "joko rasittavia stereotyyppejä tai täysin persoonattomia pallinaamoja, joita pitää vähän väliä olla pelastamassa." KonsoliFINin mielestä tarinan sivuhahmot olivat "värittömiä ja unohdettavia persoonia, joihin ei saa minkäänlaista tunnesidettä aikaiseksi." 
Pelin tarinan suurimpana ongelmana nähtiin ludonarratiivinen dissonanssi eli Laran hahmonkehityksen ristiriitaisuus pelin mekaniikkojen kanssa. KonsoliFINin mielestä "Arka ja pelosta tärisevä tyttö kasvaa todella nopeasti aseilla räiskiväksi tappajaksi", mikä nähtiin epärealistisen nopeana. Pelit-lehden mielestä "On vaikea ottaa vakavasti Laran itkeskelyä välianimaatioissa, kun sama nainen on aiemmin tappanut toista tusinaa sotilasta omin käsin." Pelaajan arviossa "Muutosta selitetään sillä, että Lara pakotetaan päätöksiin ja pelastamaan oma ja ystäviensä henki, mikä juonellisesti toimiikin vielä jotenkuten. Kun Lara alkaa jossakin vaiheessa peliä huudella suojan takaa uhkauksia pelin pahiksille, ollaan kuitenkin jo täysin väärillä teillä."
Myynti.
Square Enixin johtaja Yosuke Matsuda on kertonut pelin myyneen yhteensä 11 miljoonaa kappaletta. Pelin myynnistä noin puolet on Steam-palvelussa.